ai4bharat/Pralekha huggingface dataset:
రసాయనాలు, ఎరువుల మంత్రిత్వ శాఖ
ప్రతిపాదిత భారీ ఔషధ, వైద్య పరికరాల పార్కుల అభివృద్ధి అంశాలపై ఔషధ అధికారులతో కేంద్రమంత్రి సదానంద గౌడ సమీక్ష
కేంద్ర రసాయనాలు, ఎరువుల శాఖ మంత్రి శ్రీ డి.వి.సదానంద గౌడ, ఔషధ విభాగాధికారులతో సమీక్ష నిర్వహించారు. మూడు భారీ ఔషధ పార్కులు, నాలుగు వైద్య పరికరాల పార్కుల అభివృద్ధికి సంబంధించిన వివిధ అంశాలపై సమీక్షించారు.
సహాయ మంత్రి శ్రీ మన్సుఖ్ మాండవీయ, ఔషధ విభాగం కార్యదర్శి పి.డి.వాఘేలా, సంయుక్త కార్యదర్శి నవ్దీప్ రిన్వా, సంయుక్త ఔషధ నియంత్రణాధికారి ఎస్.ఈశ్వరరెడ్డి ఈ సమీక్షలో పాల్గొన్నారు.
పార్కుల అభివృద్ధి క్రమబద్ధంగా సాగేలా.., ఏర్పాటు స్థలం గుర్తింపు పద్ధతులు, పీఎల్ఐ పథకం కింద లబ్ధిదారుల ఎంపిక కచ్చితమైన ప్రమాణాల ప్రకారం ఉండాలని మంత్రులు గౌడ, మాండవీయ అధికారులకు సూచించారు.
మౌలిక వసతులు, రవాణా సదుపాయల రూపంలో ఈ పథకాల వల్ల ప్రయోజనాలు కలుగుతాయి కాబట్టి, దేశీయంగా భారీస్థాయిలో ఔషధాలు, వైద్య పరికరాల తయారీలో పోటీతత్వం పెరుగుతుందని సదానంద గౌడ చెప్పారు. ఈ పార్కులు, ఔషధదిగుమతుల్లో కొరతను తగ్గించమేకాక, అంతర్జాతీయ ఎగుమతుల్లో భారత్ను కీలక స్థానంలో నిలబెడతాయన్నారు. ప్రతి పౌరుడు కొనగలిగే ధరల్లో ఔషధాలు లభించాలన్న ప్రధాని శ్రీ నరేంద్రమోదీ ఆశయాన్ని సాధించాలంటే, దేశీయంగా తక్కువ ధరల్లో ఔషధాల ఉత్పత్తి జరగాలన్నారు. ఇవి అత్యవసరంగా చేపట్టాల్సిన పథకాలని సదానంద గౌడ చెప్పారు.
ఆత్మనిర్భర్ భారత్, ఔషధ భద్రత దిశగా మూడు భారీ ఔషధ పార్కులు, నాలుగు వైద్య పరికరాల పార్కుల అభివృద్ధి పథకాలకు మార్చి 21న కేంద్ర మంత్రివర్గం ఆమోదం తెలిపింది. ఔషధ దిగుమతుల్లో కొరతను తగ్గించడంతోపాటు, దేశీయ ఉత్పత్తులు, ఉద్యోగితను పెంపొందించడం ఈ పథకాల లక్ష్యం.
భారీ ఔషధ పార్కుల వృద్ధి కోసం, గరిష్టంగా వెయ్యి కోట్ల రూపాయలను ఏకకాల గ్రాంటుగా కేంద్ర ప్రభుత్వం ఇస్తుంది. లేదా, మౌలిక వసతుల ఏర్పాటు వ్యయంలో 70 శాతాన్ని  భరిస్తుంది. ఈ రెండిటిలో ఏది తక్కువైతే దానిని కేంద్ర ప్రభుత్వం భరిస్తుంది. ఇదే విధంగా, వైద్య పరికరాల పార్కులకు కూడా ఒక్కోదానికి గరిష్టంగా వంద కోట్ల రూపాయల చొప్పున ఏకకాల గ్రాంటు లేదా మౌలిక వసతుల ఏర్పాటు వ్యయంలో 70 శాతాన్ని,  ఈ రెండిటిలో ఏది తక్కువైతే దానిని కేంద్ర ప్రభుత్వం భరిస్తుంది. ఉత్పత్తి ఆధారిత ప్రోత్సాహక పథకానికి  కూడా ప్రభుత్వం ఆమోదం తెలిపింది.
ఈ పథకాలకు సంబంధించి మార్గదర్శకాలు రూపొందిస్తున్నట్లు ఔషధ విభాగ కార్యదర్శి కేంద్ర మంత్రికి వివరించారు.
ప్రధాన మంత్రి కార్యాలయం
గురుదేవ్ రబీంద్రనాథ్ టాగోర్ కు శ్రద్ధాంజలి ని అర్పించిన ప్రధాన మంత్రి
గురుదేవ్ రబీంద్రనాథ్ టాగోర్ జయంతి నాడు ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ని అర్పించారు.
‘‘గురుదేవులు రబీంద్రనాథ్ టాగోర్ జయంతి నాడు ఆయన కు ఇదే శ్రద్ధాంజలి. ఆయన అనేక రంగాల లో ప్రతిభాసంపన్నుడు; భారతదేశం యొక్క స్వాతంత్ర్య సంగ్రామం లో ఆయన గట్టి తోడ్పాటు ను అందించారు. ఆలోచన లోను మరియు అభివ్యక్తీకరణ లోను ఆయన కు గల స్పష్టత ఎల్లప్పటికీ అసాధారణం గా నిలచింది’’ అని ప్రధాన మంత్రి ఒక సందేశం లో పేర్కొన్నారు.
(
హోం మంత్రిత్వ శాఖ
భద్రతా సవాళ్ళపై ఉన్నతస్థాయి సమావేశం
దేశంలో కొనసాగుతున్న ముప్పు పరిస్థితులు, ఉద్భవిస్తున్న భద్రతా సవాళ్ళను సమీక్షించేందుకు కేంద్ర హోం మంత్రి శ్రీ అమిత్ షా ఉన్నత స్థాయి భద్రతా సమావేశాన్ని నిర్వహించారు.
తీవ్రవాదం, అంతర్జాతీయ తీవ్రవాద గ్రూపులు, తీవ్రవాదులకు ఆర్థిక సహాయం, నార్కో టెర్రరిజం , వ్యవస్థీకృత నేరాలు- తీవ్రవాదుల సంబంధం, సైబర్ స్పేస్ను అక్రమ ఉపయోగం, విదేశీ తీవ్రవాదుల కదలికలతో ఏర్పడిన నిరంతర ముప్పును పట్టిచూపుతూ, కేంద్ర, రాష్ట్ర భద్రతా సంస్థల మధ్య మెరుగైన సహకారం, సమన్వయ అవసరాన్ని హోం మంత్రి నొక్కి చెప్పారు.
దేశంలోని భద్రతా ఏజెన్సీలు, ముఖ్యంగా కేంద్ర నిఘా సంస్థలు, సిఎపిఎఫ్లు, సాయుధ దళాల నిఘా విభాగాలు, రెవిన్యూ, ఆర్థిక నిఘా సంస్థల అధిపతులు ఈ సమావేశానికి హాజరయ్యారు. రాష్ట్రాల, కేంద్ర పాలిత ప్రాంతాల డిజిపిలు కూడా వీడియో కాన్ఫరెన్సింగ్ ద్వారా సమావేశంలో పాల్గొన్నారు.
కేంద్ర, రాష్ట్ర భద్రతా సంస్థల మధ్య మెరుగైన సహకారం, సమన్వయాలతో, నిరంతరం పరివర్తన చెందుతున్న సిటి, భద్రతా సవాళ్ళను ఎదుర్కోవలసిన అవసరాన్ని హోం మంత్రి నొక్కి చెప్పారు
PIB Headquarters
ఆకాశవాణిలో ప్రధానమంత్రి ‘మనసులో మాట’ కార్యక్రమం మే 28, 2017 ప్రసారం
భారత ప్రధాని శ్రీ నరేంద్ర మోదీ తన మనసులోని మాటల్ని దేశ ప్రజలతో పంచుకునే కార్యక్రమం “మన్ కీ బాత్”, మే 28, 2017  ఉదయం 11 గంటలకు దేశవ్యాప్తంగా అన్ని ఆకాశవాణి కేంద్రాలలో ఒకే సమయంలో ప్రసారం కానుంది. ఈ ప్రసారాన్ని ఆల్ ఇండియా రేడియో, ఎఫ్.ఎమ్ గోల్డ్, ఉర్దూ సర్వీస్ మాధ్యమాల ద్వారా కూడా ఇదే సమయంలో వినవచ్చు.
ప్రధాన మంత్రి శ్రీ నరేంద్ర మోదీ “మన్ కీ బాత్” ద్వారా ప్రసంగించిన వెంటనే, ఆకాశవాణి ఆంధ్రప్రదేశ్, తెలంగాణ రాష్ట్రాల్లోని అన్ని కేంద్రాల ద్వారా “మన్ కీ బాత్” తెలుగు అనువాదాన్ని ప్రసారం చేస్తుంది. తిరిగి “మన్ కీ బాత్” తెలుగు అనువాదం అదే రోజు రాత్రి 8 గంటలకు తెలంగాణ, ఆంధ్రప్రదేశ్ లలోని అన్ని ఆకాశవాణి కేంద్రాల వివిధ భారతి, ఎఫ్.ఎమ్ రెయిన్ బో కేంద్రాలు ప్రసారం చేస్తాయని, ఆకాశవాణి ప్రోగ్రామ్ అధికారి శ్రీ ఉదయ శంకర్ తెలిపారు..
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
పంజాబ్ రైతుల ఖాతాల్లోకి ఇప్పటికే 8,180 కోట్ల రూపాయల జమ
గోధుమ పంట విక్రయాల ద్వారా ఎటువంటి జాప్యం లేకుండా తొలిసారిగా చెల్లింపులు పొందుతున్న రైతులు
సెంట్రల్ పూల్ లో 26.04.2021 నాటికి 222.34 లక్షల మెట్రిక్ టన్నుల గోధుమలను కేంద్ర ప్రభుత్వ , ఇతర సంస్థల నుంచి సేకరించిన భారత ఆహార సంస్థ
గత ఏడాది ఇదే కాలానికి 77,57 లక్షల మెట్రిక్ టన్నుల గోధుమల సేకరణ
ప్రస్తుత రబీ పంటకాలంలో కనీస మద్దతు ధర చెల్లింపు ద్వారా సాగుతున్న కార్యక్రమాల వల్ల 21.17 లక్షల మంది రైతులకు ప్రయోజనం కలిగిస్తూ 43,912 కోట్ల రూపాయల విలువ చేసే పంటల సేకరణ
2021-22 రబీ పంటకాలంలో పూర్తి స్థాయిలో సాగుతున్న పంటల సేకరణ
పూర్తి స్థాయిలో రూపుదిద్దుకున్న"వన్ నేషన్, వన్ ఎంఎస్పి, వన్ డిబిటి" కార్యక్రమం
గోధుమ పంట అమ్మకాలకు ద్వారా వస్తున్న ఆదాయం పంజాబ్ రైతులు బ్యాంకు ఖాతాల్లో తొలిసారిగా జమ అవుతోంది. ఇప్పటికే 8,180 కోట్ల రూపాయలు నేరుగా పంజాబ్ రైతుల ఖాతాలోకి బదిలీ అయ్యాయి. ప్రస్తుత రబీ మార్కెటింగ్ సీజన్ లో అమలులో వున్న ధరల మద్దతు పథకం కింద కేంద్ర ప్రభుత్వం రైతులకు కనీస మద్దతు ధర చెల్లిస్తూ వారి నుంచి పంటలను సేకరిస్తోంది.
గోధుమల సేకరణ పంజాబ్, హర్యానా, ఉత్తర ప్రదేశ్, చండీఘర్ , మధ్యప్రదేశ్, రాజస్థాన్ మరియు ఇతర రాష్ట్రాలు మరియు యుటిలలో వేగంగా సాగుతోంది. 2021 ఏప్రిల్ 25 వరకు 222.34 లక్షల మెట్రిక్ టన్నుల గోధుమలను కొనుగోలు చేసింది. గత ఏడాది ఇదే కాలానికి 77,57 లక్షల మెట్రిక్ టన్నుల గోధుమల సేకరణ జరిగింది.
కొనుగోలు చేసిన మొత్తం 222.34 లక్షల మెట్రిక్ టన్నుల గోధుమలలో పంజాబ్ నుంచి 84.15 లక్షల మెట్రిక్ టన్నులను , హర్యానాలో 71.76 లక్షల మెట్రిక్ టన్నులను, మధ్యప్రదేశ్ లో 51.57 లక్షల మెట్రిక్ టన్నులను . 2021 ఏప్రిల్ 25 నాటికి కొనుగోలు చేశారు.
ప్రస్తుత రబీ పంటకాలంలో కనీస మద్దతు ధర చెల్లింపు ద్వారా సాగుతున్న కార్యక్రమాల వల్ల 21.17 లక్షల మంది రైతులకు ప్రయోజనం కలిగిస్తూ వారి నుంచి 43,912 కోట్ల రూపాయల విలువ చేసే గోధుమలను సేకరించారు.
2021 ఏప్రిల్ 25 నాటికి పంజాబ్లో సుమారు 8,180 కోట్ల రూపాయలు , హర్యానాలో సుమారు 4,668 కోట్ల రూపాయలు నేరుగా రైతుల ఖాతాలోకి బదిలీ అయ్యాయి.
ఈ ఏడాది హర్యానా మరియు పంజాబ్ ప్రభుత్వ సేకరణ నూతన చరిత్ర ప్రారంభం అయ్యింది. కేంద్ర ప్రభుత్వ ఆదేశాల మేరకు ఈ రెండు రాష్ట్రాలు కనీస మద్దతు ధర చెల్లింపులను పరోక్ష చెల్లింపు పద్దతిలో కాకుండా అన్ని సేకరణ ఏజెన్సీల ద్వారా రైతుల బ్యాంక్ ఖాతాకు ఆన్లైన్ ప్రయోజనాలను నేరుగా బదిలీ చేయడం ప్రారంభించాయి. దీనిపట్ల రైతుల కర్షం వ్యక్తం చేస్తున్నారు. తాము కష్టపడి పండించిన పంటలపై ఆదాయాన్ని ఎటువంటి కోతలు, జాప్యం లేకుండా నేరుగా పొందుతున్నామని పంజాబ్ / హర్యానా రైతులు అంటున్నారు.ఈ విధానం వల్ల "వన్ నేషన్, వన్ ఎంఎస్పి, వన్ డిబిటి" పథకం పూర్తి స్థాయిలో అమలు కావడం ప్రారంభించింది.
విద్యుత్తు మంత్రిత్వ శాఖ
కోవిడ్ -19 మహమ్మారిపై పోరాటంలో భాగంగా సిఎస్సార్ కార్యక్రమాలు నిర్వహించిన పవర్ గ్రిడ్
కోవిడ్ -19 మహమ్మారి కారణంగా సర్వత్రా తీవ్ర ఆందోళన నెలకొంది. కేంద్ర ప్రభుత్వం దేశవ్యాప్తంగా లాక్ డౌన్ కొనసాగిస్తోంది. ఈ సందర్భంగా కేంద్ర విద్యుత్ శాఖకు సంబంధించిన పవర్ గ్రిడ్ దేశవ్యాప్తంగా ఎలాంటి అంతరాయం కలగకుండా 24 గంటలూ విద్యుత్ సరఫరా చేస్తూ ప్రజాసేవలో నిమగ్రమైంది. అంతే కాదు ఈ విపత్కర పరిస్థితుల్లో ప్రజలను ఆదుకోవడానికిగాను పలు సేవా కార్యక్రమాలను నిర్వహిస్తోంది. బాధ్యతాయుతమైన కార్పొరేట్ పౌరుని పాత్రను నిర్వహిస్తున్న పవర్ గ్రిడ్.. కార్పొరేట్ సోషల్ రెస్పాన్సిబిలిటీ కార్యక్రమాలు చేయడంలో ముందుంది. మొదటగా పిఎం కేర్స్ కు రూ. 200 కోట్లను విరాళంగా ఇచ్చింది. అంతే కాదు దీంతోపాటు పవర్ గ్రిడ్ ఉద్యోగులు తమ ఒక రోజు జీతాన్ని పిఎం కేర్స్ కు అందించారు.
(పిఎం కేర్స్ కు ఆర్ధిక సాయమే కాకుండా పవర్ గ్రిడ్ కోసం పని చేస్తున్న కాంట్రాక్టు కార్మికులకు పండ్లు, నిత్యావసర వస్తువులను పంపిణీ చేస్తోంది. అంతే కాకుండా సబ్ స్టేషన్ల దగ్గర, ట్రాన్స్ మిషన్ లైన్ కార్యాలయాల సమీపంలో నివసిస్తున్న ప్రజలకు అండగా నిలుస్తోంది. నిత్యావసర వస్తువులతోపాటు మాస్కులను, శానిటైజర్లను, సబ్బులను పంపిణీ చేస్తోంది. ఈ సేవా కార్యక్రమాల్లో భాగంగా ఇంతవరకూ దేశవ్యాప్తంగా 200 ప్రాంతా్లో 4.27 కోట్ల రూపాయల విలువైన రేషన్, ఆహార వస్తువలను అందించడం జరిగింది.
ఈ మహమ్మారిపై పోరాటంలో భాగంగా పలు ఆసుపత్రులకు అవసరమయ్యే వెంటిలేటర్లను పవర్ గ్రిడ్ అందించింది. అంతే కాదు ఆయా ఆసుపపత్రుల్లో వైద్య సౌకర్యాలను బలోపేతం చేయడం జరిగింది. పిపి ఇ కిట్లు, ఇంకా ఆసుపత్రులకు సంబంధించిన వస్తువులను అందించడం జరిగింది.
ఈ సేవా కార్యక్రమాలతోపాటు కోవిడ్ -19 ఎంత ప్రమాదకారో చెబుతూ ప్రజల్లో సామాజిక దూరం వుండడంవల్ల జరిగే మేలు గురించి కూడా పవర్ గ్రిడ్ వివరిస్తోంది. దేశవ్యాప్తంగా పవర్ గ్రిడ్ కార్యాలయాల్లో పని చేస్తున్న వేలాది మంది ఉద్యోగులు ఈ కార్యక్రమాల్లో పాల్గొంటూ ప్రజలకు సేవలందిస్తున్నారు.
ప్రధాన మంత్రి కార్యాలయం
రశ్యన్ ఫెడరేశన్ అధ్యక్షుడు శ్రీ వ్లాదిమీర్ పుతిన్ తో ఫోన్ లో మాట్లాడిన ప్రధాన మంత్రి
రశ్యన్ ఫెడరేశన్ అధ్యక్షుడు శ్రీ వ్లాదిమీర్ పుతిన్ తో ప్రధాన మంత్రి శ్రీ నరేంద్ర మోదీ ఈ రోజు న పోన్ ద్వారా మాట్లాడారు.
నేత లు ఇద్దరూ యూక్రేన్ లో స్థితి ని గురించి, ముఖ్యం గా ఖార్ కీవ్ నగరం లో అనేక మంది భారతీయ విద్యార్థులు చిక్కుబడిపోవడాన్ని గురించి సమీక్షించారు. సంఘర్షణ నెలకొన్న ప్రాంతాల లో నుంచి భారత పౌరుల ను సురక్షితం గా ఖాళీ చేయించడాన్ని గురించి వారు చర్చించారు.
ప్రధాన మంత్రి కార్యాలయం
పూర్వ ప్రధాని శ్రీ మొరార్ జీభాయిదేసాయి కి శ్రద్ధాంజలి ఘటించిన ప్రధాన మంత్రి
పూర్వ ప్రధాని శ్రీ మొరార్ జీభాయి దేసాయి కి ప్రధాన మంత్రి శ్రీ నరేంద్ర మోదీ శ్రద్ధాంజలి ని ఘటించారు. భారతదేశం యొక్క స్వాతంత్య్ర సమరాని కి శ్రీ మొరార్ జీభాయి దేసాయి అందించినటువంటి తోడ్పాటు ను, అలాగే ఒక గొప్ప పరిపాలనవేత్త గా కూడాను ఆయన ను ప్రధాన మంత్రి స్మరించుకొన్నారు.
ప్రధాన మంత్రి ఒక ట్వీట్ లో -
మన పూర్వ ప్రధాని శ్రీ మొరార్ జీభాయి దేసాయి కి ఇదే శ్రద్ధాంజలి. భారతదేశ స్వాతంత్య్ర సమరాని కి ఆయన అందించిన తోడ్పాటు కు గాను మరియు ఒక విశిష్ట పరిపాలనవేత్త గాను ఆయన ను స్మరించుకోవడం జరుగుతున్నది. అత్యవసర పరిస్థితి ని ప్రతిఘటించడం లోను, అత్యవసర పరిస్థితి అనంతర కాలం లో దేశాని కి సారథ్యాన్ని వహించడం లోను ఆయన పోషించినటువంటి పాత్ర ఆదర్శప్రాయమైనటువంటివిగా ఉన్నాయి.’’ అని పేర్కొన్నారు.
మంత్రిమండలి
భారతదేశం, దక్షిణ ఆఫ్రికా ల సంయుక్త తపాలా బిళ్ళ జారీ కి ఆమోదం తెలిపిన మంత్రివర్గం
‘‘భారతదేశానికి, దక్షిణ ఆఫ్రికా కు మధ్య 20 సంవత్సరాల వ్యూహాత్మక భాగస్వామ్యం’’ అనే ఇతివృత్తం పై భారతదేశం, దక్షిణ ఆఫ్రికా లు సంయుక్తంగా తపాలా బిళ్ళ ను జారీ చేయడాన్ని ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం దృష్టి కి తీసుకురావడమైంది. ఈ సంయుక్త తపాలా బిళ్ళ లను 2018 జూన్ నెల లో విడుదల చేశారు.
ఈ స్మారక తపాలా బిళ్ళ లలో దీన్ దయాళ్ ఉపాధ్యాయ గారి బొమ్మ తో పాటు, దక్షిణ ఆఫ్రికా కు చెందిన ఆలివర్ రెజినాల్డ్ తాంబో గారి బొమ్మ ఉంది. ఈ మేరకు ఒక ఎంఓయూ పై భారతదేశం మరియు దక్షిణ ఆఫ్రికా ల మధ్య 2018 మే నెలలో సంతకాలయ్యాయి.
(
మంత్రిమండలి
హిమాచల్ప్రదేశ్ మరియు ఉత్తరాఖండ్ల రాష్ట్రాల్లో పారిశ్రామిక అభివృద్ధి పథకం,2017 కింద అదనపు నిధులకు క్యాబినెట్ ఆమోదం రూ.1164 కోట్ల అదనపు ఆర్థిక వ్యయానికి ఆమోదం
గౌరవనీయ ప్రధానమంత్రి శ్రీ నరేంద్ర మోదీ అధ్యక్షతన జరిగిన కేబినెట్ ఇండస్ట్రియల్ డెవలప్మెంట్ స్కీమ్ ,2017 కింద హిమాచల్ ప్రదేశ్ మరియు ఉత్తరాఖండ్కు రూ.1164.53 కోట్లకు ఆమోదం తెలిపింది.
హిమాచల్ప్రదేశ్ మరియు ఉత్తరాఖండ్ రాష్ట్రాలకు 23 ఏప్రిల్ 2018 నాటి నోటిఫికేషన్ నెం.2/2018-ఎస్పిఎస్ ప్రకారం 2018లో భారత ప్రభుత్వం పారిశ్రామిక అభివృద్ధి పథకం,2017ను ప్రకటించింది. ఈ పథకం కింద మొత్తం ఆర్థిక వ్యయం రూ.131.90 కోట్లు కేటాయించబడింది. ఈ కేటాయించిన ఫండ్ 2021-22 ఆర్థిక సంవత్సరంలో అయిపోయింది. అయితే 2028-2029 వరకు కట్టుబడి ఉన్న బాధ్యతలను నెరవేర్చేందుకుగాను అదనపు ఫండ్ అవసరం రూ.1164.53 కోట్లుగా ఉంది. ఈ అదనపు ఆర్థిక వ్యయం కేటాయింపు కోసం పారిశ్రామిక అభివృద్ధి పథకం, 2017 కింద క్యాబినెట్ ఆమోదం కోరబడింది.
ఈ రోజు జరిగిన క్యాబినెట్ సమావేశంలో హిమాచల్ప్రదేశ్ మరియు ఉత్తరాఖండ్లకు అదనపు నిధుల అవసరాల కోసం వాణిజ్య మరియు పరిశ్రమల మంత్రిత్వ శాఖ, పరిశ్రమల ప్రోత్సాహక శాఖ మరియు పారిశ్రామిక అభివృద్ధి పథకం కోసం 2028-29 వరకు పథకం కింద కట్టుబడి ఉన్న బాధ్యతలను నెరవేర్చేందుకు సెంట్రల్ సెక్టార్ స్కీమ్ 2017 కోసం అంతర్గత వాణిజ్యం యొక్క ప్రతిపాదనను పరిశీలించి ఆమోదించింది.పై పథకం కింద అదనపు నిధుల ఆమోదం ప్రకారం పథకంలో ఈ కింద తెలిపిన ప్రోత్సాహకాలు ప్రయోజనం పొందుతాయి.
- సెంట్రల్ క్యాపిటల్ ఇన్వెస్ట్మెంట్ ఇన్సెంటివ్ ఫర్ యాక్సెస్ టు క్రెడిట్ :
హిమాచల్ ప్రదేశ్ మరియు ఉత్తరాఖండ్ రాష్ట్రాల్లో ఎక్కడైనా తయారీ మరియు సేవా రంగంలో గణనీయమైన విస్తరణపై అర్హత ఉన్న అన్ని కొత్త పారిశ్రామిక యూనిట్లు మరియు ఇప్పటికే ఉన్న పారిశ్రామిక యూనిట్లు పెట్టుబడిలో 30% క్రెడిట్ యాక్సెస్ కోసం సెంట్రల్ క్యాపిటల్ ఇన్వెస్ట్మెంట్ ఇన్సెంటివ్  అందించబడుతుంది. రూ.5.00 కోట్ల గరిష్ట పరిమితితో ప్లాంట్ మరియు మెషినరీపై ఇది వర్తిస్తుంది.
- సెంట్రల్ కాంప్రహెన్సివ్ ఇన్సూరెన్స్ ఇన్సెంటివ్ :
హిమాచల్ప్రదేశ్ మరియు ఉత్తరాఖండ్ రాష్ట్రాల్లో ఎక్కడైనా వాటి గణనీయమైన విస్తరణపై అర్హత ఉన్న అన్ని కొత్త పారిశ్రామిక యూనిట్లు మరియు ఇప్పటికే ఉన్న పారిశ్రామిక యూనిట్లు వాణిజ్య ఉత్పత్తి/ఆపరేషన్ ప్రారంభ తేదీ నుండి గరిష్టంగా 5 సంవత్సరాల వరకు భవనం మరియు ప్లాంట్ & మెషినరీ యొక్క బీమాపై 100% బీమా ప్రీమియం రీయింబర్స్మెంట్కు అర్హులు.
చేసిన వ్యయం:
హిమాచల్ ప్రదేశ్ & ఉత్తరాఖండ్ రాష్ట్రానికి ఐడీఎస్, 2017 ఆర్థిక వ్యయం రూ.131.90 కోట్లు మాత్రమే. ఇది 2021-2022లో విడుదల చేయబడింది. ఇంకా, 2028-29 వరకు పథకం కింద అదనపు నిధుల అవసరాల ద్వారా కట్టుబడి ఉన్న బాధ్యతలను తీర్చడానికి ఈ పథకం కింద రూ.1164.53 కోట్ల అదనపు ఆర్థిక వ్యయాన్ని మంత్రివర్గం ఆమోదించింది.
ఇది 774 నమోదిత యూనిట్ల ద్వారా దాదాపు 48వేల 607 మందికి ప్రత్యక్ష ఉపాధి అవకాశాలను కల్పించగలదని అంచనా వేయబడింది.
వ్యవసాయ మంత్రిత్వ శాఖ
జూలై 16 వరకు 3.5 లక్షల హెక్టార్లలో మిడుతల నియంత్రణ కార్యకలాపాలు
- రాజస్థాన్, మధ్యప్రదేశ్, పంజాబ్, గుజరాత్, ఉత్తర్ ప్రదేశ్, మహారాష్ట్ర, ఛత్తీస్గఢ్, హర్యానా, బీహార్ రాష్ట్రాలలో మిడుతల నియంత్రణ కార్యకలాపాలు
- రాజస్థాన్లోని బార్మెర్లోని రామ్సర్ ప్రాంతంలో ఈ రోజు హెలికాప్టర్ ద్వారా
మిడుతల నిరోధక ఆపరేషన్ చేపట్టిన ఐఏఎఫ్
ఈ ఏడాది ఏప్రిల్ 11 నుండి జూలై 16 వరకు మిడుతల నియంత్రణ సర్కిల్ కార్యాలయాలు  ద్వారా రాజస్థాన్, మధ్యప్రదేశ్, పంజాబ్, గుజరాత్, ఉత్తర్ ప్రదేశ్ మరియు హర్యానా రాష్ట్రాలందు 1,76,055 హెక్టార్ల ప్రాంతంలో మిడుతల నియంత్రణ కార్యకలాపాలు జరిగాయి. గత గురువారం వరకు  ఆయా రాష్ట్ర ప్రభుత్వాల ఆధ్వర్యంలో రాజస్థాన్, మధ్యప్రదేశ్, పంజాబ్, గుజరాత్, ఉత్తర్ ప్రదేశ్, మహారాష్ట్ర, ఛత్తీస్గఢ్, హర్యానా, బీహార్ రాష్ట్రాల్లో 1,76,026 హెక్టార్లలో మిడుతల నియంత్రణ కార్యకలాపాలు జరిగాయి.
2020 జూలై 16, 17 మధ్య రాత్రి తొమ్మిది జిల్లాల్లోని 23 ప్రదేశాలలో మిడుతల నియంత్రణ కార్యకలాపాలు జరిగాయి. బార్మెర్, జోధ్పూర్, బికనీర్, నాగౌర్, చురు, ఝున్ఝునూ, సికార్, జలోర్ మరియు రాజస్థాన్కు చెందిన సిరోహి మరియు గుజరాత్లోని కచ్ జిల్లా ఎల్సీఓల ద్వారా ఈ కార్యకలాపాలు జరిగాయి.
అంతేకాకుండా, సంబంధిత రాష్ట్ర వ్యవసాయ శాఖలు ఉత్తరప్రదేశ్లోని పిలిభిత్ జిల్లాలో 2 ప్రదేశాలలో మరియు రాజస్థాన్లోని పాలి జిల్లాలోని 01 ప్రదేశాలలో జూలై 16, 17 మధ్య రాత్రి మిడుతల చిన్న సమూహాలపై మరియు చెల్లాచెదురు అయిన మిడుతలకు వ్యతిరేకంగా నియంత్రణ కార్యకలాపాలను నిర్వహించాయి.
ఈ రోజు ఐఏఎఫ్కు చెందిన హెలికాప్టర్ రాజస్థాన్లోని బార్మెర్లోని రామ్సర్ ప్రాంతంలో మిడుతల వ్యతిరేక ఆపరేషన్ను చేపట్టింది.
 రాజస్థాన్ రాష్ట్రంలోని జోధ్పూర్లోని దంగియావాస్లోని బిసాల్పూర్ వద్ద ఈ నియంత్రణ ఆపరేషన్
 ఉత్తరప్రదేశ్లోని పిలిభిత్లోని పురాన్పూర్ వద్ద డ్రోన్ ఆధారిత నివారణ చర్యలు
 రాజస్థాన్లోని జోధ్పూర్లోని డీచూ, థాడా వద్ద నియంత్రణ ఆపరేషన్
 రాజస్థాన్ రాష్ట్రంలోని జోధ్పూర్లోని దంగియావాస్లో ఈ నియంత్రణ ఆపరేషన్ చర్యలు
 రాజస్థాన్లోని బికనీర్లోని నోఖా వద్ద మృతిచెందిన మిడుతలు
 రాజస్థాన్ లోని చుర్లోని అమర్సర్ వద్ద మృతిచెందిన మిడుతలు
ఈ రోజు  అపరిపక్వ గులాబీ మిడుతలు మరియు వయోజన పసుపు మిడుతలు రాజస్థాన్లోని బార్మెర్, జోధ్పూర్, బికనీర్, నాగౌర్, చురు,
ఝున్ఝునూ, సికార్, జలోర్ మరియు సిరోహి జిల్లాలలోను గుజరాత్లోని కచ్ జిల్లాలోను మరియు ఉత్తర్ ప్రదేశ్లోని పిలిభిత్ జిల్లాల్లోను చురుకుగా ఉన్నాయి.
ప్రధాన మంత్రి కార్యాలయం
ఘజియాబాద్-అలీఘర్ ఎక్స్ ప్రెస్ వే లో 100 కిమీ మేర బిట్యుమినస్ కాంక్రీట్ రోడ్డు వేయటం మీద ప్రధాన మంత్రి అభినందన
ముఖ్యమైన హైవే లో చెప్పుకోదగిన సాధనగా అభివర్ణించిన ప్రధాన మంత్రి
ఘజియాబాద్-అలీఘర్ ఎక్స్ ప్రెస్ వే లో 100 కిమీ మేర బిట్యుమినస్ కాంక్రీట్ రోడ్డు వేయటం పట్ల ప్రధాని శ్రీ నరేంద్ర మోదీ అభినందనలు తెలియజేశారు. ముఖ్యమైన హైవే లో ఇదొక చెప్పుకోదగిన సాధనగా ఆయన అభివర్ణించారు.
కేంద్ర రోడ్డు రవాణా, జాతీయ రహదారుల శాఖామంత్రి శ్రీ నితిన్ గడ్కారీ చేసిన ట్వీట్ కు ప్రధాని ఈ విధంగా స్పందించారు:
“ముఖ్యమైన హైవే మార్గం లో చెప్పుకోదగిన సాధన. ఇది వేగానికి ప్రతీక. అదే విధంగా, మెరుగైన మౌలిక వసతులకోసంఆధునిక పద్ధతులు ఎంచుకోవటానికి కూడా ఇదొక ఉదాహరణ”
(
ప్రధాన మంత్రి కార్యాలయం
సాజిబుచెరోబా సందర్భం లో ప్రజల కు శుభాకాంక్షల ను తెలిపిన ప్రధాన మంత్రి
సాజిబు చెరోబా సందర్భం లో ప్రతి ఒక్కరి కి శుబాకాంక్షల ను ప్రధాన మంత్రి శ్రీ నరేంద్ర మోదీ తెలియజేశారు.
ప్రధాన మంత్రి ఒక ట్వీట్ లో -
‘‘సాజిబు చెరోబా సందర్భంలో ఇవే శుభాకాంక్షలు. రాబోయే సంవత్సరం మీకంతా మంచి జరగాలి.’’
ప్రధాన మంత్రి కార్యాలయం
భారతదేశం స్వాతంత్య్ర దినోత్సవ సందర్భం గా దేశ ప్రజల కు శుభాకాంక్షలు తెలిపిన ప్రధాన మంత్రి
భారతదేశం స్వాతంత్య్ర దినోత్సవ సందర్భం గా దేశ ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
“सभी देशवासियों को स्वतंत्रतादिवस की हार्दिक शुभकामनाएं। जय हिंद!
నా తోటి భారతీయులు అందరికీ ఇవే స్వాతంత్ర్య దిన శుభాకాంక్షలు. జయ్ హింద్’’ అని ఒక సందేశం లో ప్రధాన మంత్రి పేర్కొన్నారు.(Visitor Counter : 80
రహదారి రవాణా, హైవేల మంత్రిత్వ శాఖ
నాలుగు సంవత్సరాల కంటే తక్కువ వయస్సు ఉన్న పిల్లల రైడింగ్ లేదా మోటారు సైకిల్పై తీసుకెళ్లే విషయమై భద్రతా చర్యల నోటిఫికేషన్ జారీ
ఫిబ్రవరి 15, 2022 తేదీన రోడ్డు రవాణా మరియు రహదారుల మంత్రిత్వ శాఖ ఒక నోటిఫికేషన్ జారీ చేసింది. దీని ప్రకారం
సీఎంవీఆర్, 1989లోని రూల్ 138ని సవరించింది. నాలుగు సంవత్సరాల కంటే తక్కువ వయస్సు ఉన్న పిల్లల, రైడింగ్ లేదా మోటారు సైకిల్పై తీసుకువెళ్లే వారికి సంబంధించి భద్రతా చర్యల నిబంధనలను సూచించింది. మోటారు వాహనాల చట్టంలోని సెక్షన్ 129 ప్రకారం ఇది నోటిఫై చేయబడింది, దీని ప్రకారం నాలుగు సంవత్సరాల కంటే తక్కువ వయస్సు ఉన్న పిల్లల భద్రత, మోటారు సైకిల్పై ప్రయాణించడం లేదా తీసుకువెళుతున్న వారి భద్రత కోసం తగిన చర్యలను చేపట్టాలి. ఇంకా, ఇది భద్రతను మరియు క్రాష్ హెల్మెట్ వాడకాన్ని నిర్దేశిస్తుంది. అలాంటి సవారీలను తీసుకుపోయే మోటార్ సైకిళ్ల వేగాన్ని గంటకు 40 కిలోమీటర్లకు పరిమితం చేస్తుంది. సెంట్రల్ మోటార్ వెహికల్స్  రూల్స్, 2022 ప్రచురించిన తేదీ నుండి ఒక సంవత్సరం తర్వాత ఈ నియమాలు అమల్లోకి వస్తాయి.
పర్యటక మంత్రిత్వ శాఖ
బెర్లిన్లో జరిగిన అంతర్జాతీయ ‘గోల్డెన్ సిటీ గేట్ టూరిజం అవార్డ్స్ 2023'లో స్వర్ణ, రజత పురస్కారాలు గెలుచుకున్న భారత్
బెర్లిన్ ఐటీబీ 2023లో, 'టీవీ/సినిమా కమర్షియల్స్ ఇంటర్నేషనల్ అండ్ కంట్రీ ఇంటర్నేషనల్' విభాగంలో అంతర్జాతీయ 'గోల్డెన్ సిటీ గేట్ టూరిజం అవార్డ్స్ 2023'లో భారత పర్యాటక మంత్రిత్వ శాఖ పసిడి, వెండి స్టార్లు గెలుచుకుంది.
2023 మార్చి 7 నుంచి 9వ తేదీ వరకు బెర్లిన్ ఐటీబీలో ఈ కార్యక్రమం జరిగింది. భారత పర్యాటక శాఖ కార్యదర్శి శ్రీ అరవింద్ సింగ్ మార్చి 08న ఈ పురస్కారాలను స్వీకరించారు.
పర్యాటకం, ఆతిథ్య రంగాలకు సంబంధించిన వివిధ విభాగాల్లో గోల్డెన్ సిటీ గేట్ టూరిజం మల్టీమీడియా అవార్డులను ఏటా ఇస్తారు. దేశాలు, నగరాలు, ప్రాంతాలు, హోటళ్ల మధ్య సృజనాత్మక మల్టీమీడియా అంతర్జాతీయ పోటీ కోసం 'గోల్డెన్ సిటీ గేట్' పురస్కారం ప్రదానం చేస్తారు. చలనచిత్ర, పర్యాటక నిపుణులతో కూడిన అంతర్జాతీయ న్యాయనిర్ణేతల బృందం ఈ పురస్కారాలను నిర్ణయిస్తుంది. ప్రపంచంలోని ప్రముఖ పర్యాటక వాణిజ్య ప్రదర్శన ఐటీబీ బెర్లిన్లో వార్షిక పురస్కారాల ప్రదాన వేడుక జరుగుతుంది.
పురస్కారాలు దక్కిన ప్రచార చలనచిత్రాలు/టెలివిజన్ వాణిజ్య ప్రకటనలను భారతదేశ పునరుద్ధరణపై కోవిడ్ తర్వాతి అంతర్జాతీయ ప్రచార కార్యక్రమంలో భాగంగా మంత్రిత్వ శాఖ రూపొందించింది. మహమ్మారి తర్వాత మన దేశానికి వస్తున్న విదేశీ పర్యాటకులను స్వాగతించడం కోసం పర్యాటక మంత్రిత్వ శాఖ భారత బ్రాండ్ చిత్రాలను వాటిని రూపొందించింది. ప్రచారం, మార్కెటింగ్ ప్రయోజనాల కోసం భారత బ్రాండ్ చిత్రాలను దేశీయ, అంతర్జాతీయ ప్రయాణ పరిశ్రమలో విస్తృతంగా వ్యాప్తి చేశారు.
మంత్రిత్వ శాఖ సామాజిక మాధ్యమ విభాగాల ద్వారా కూడా ఈ చిత్రాలను విస్తృతంగా ప్రచారం చేశారు. అవి ప్రపంచవ్యాప్తంగా మంచి ఆదరణ దక్కించుకున్నాయి. వాణిజ్య ప్రకటనలను ఆంగ్లంలో నిర్మించారు, 9 అంతర్జాతీయ భాషలు జర్మన్, ఫ్రెంచ్, స్పానిష్, ఇటాలియన్, రష్యన్, చైనీస్, జపనీస్, కొరియన్, అరబిక్ నేపథ్య గళాలతో ప్రచారం చేశారు.
ప్రధాన మంత్రి కార్యాలయం
సెంట్ విన్సెంట్ ఎండ్ దీ గ్రెనాడీన్స్ ప్రధాని శ్రీ రాల్ఫ్ గన్ సాల్వెస్ పై జరిగిన దాడి ని ఖండించిన ప్రధాన మంత్రి
సెంట్ విన్సెంట్ ఎండ్ దీ గ్రెనాడీన్స్ ప్రధాని శ్రీ రాల్ఫ్ గన్ సాల్వెస్ పై జరిగిన భయంకర దాడి ని ప్రధాన మంత్రి శ్రీ నరేంద్ర మోదీ ఖండించారు. ఆయన త్వరగా కోలుకొని, మళ్లీ చక్కని ఆరోగ్యవంతుడు కావాలంటూ ప్రధాన మంత్రి ఆకాంక్షించారు.
ప్రధాన మంత్రి ఒక ట్వీట్ లో –
‘‘సెంట్ విన్సెంట్ అండ్ దీ గ్రెనాడీన్స్ ప్రధాని శ్రీ రాల్ఫ్ గన్ సాల్వెస్ పై జరిగిన భయంకర దాడి ని నేను ఖండిస్తున్నాను. ఎక్స్ లెన్సీ, మీరు త్వరిత గతి న కోలుకొని మళ్లీ చక్కని ఆరోగ్యవంతులు కావాలి అని నేను ఆకాంక్షిస్తున్నాను. సముద్ర సంబంధి భద్రత పై నేడు జరుగనున్న ఐక్య రాజ్య సమితి భద్రత మండలి  బహిరంగ చర్చ కార్యక్రమం లో మీరు పాలుపంచుకోలేకపోతూ ఉండడం మాకు బాధ ను కలిగించేదే. @ComradeRalph’’ అని పేర్కొన్నారు.
నీతి ఆయోగ్
సిఇఒగా బి.వి.ఆర్ సుబ్రహ్మణ్యానికి స్వాగతం పలికిన నీతి ఆయోగ్
నీతి ఆయోగ్ చీఫ్ ఎగ్జిక్యూటివ్ ఆఫీసర్గా శ్రీ బి.వి.ఆర్. సుబ్రహ్మణ్యం శనివారం బాధ్యతలు స్వీకరించారు.
ఛత్తీస్గఢ్ కేడర్ కు చెందిన 1987 ఇండియన్ అడ్మినిస్ట్రేటివ్ ఆఫీసర్  అఅయిన శ్రీ సుబ్రహ్మణ్యం గత మూడు దశాబ్దాలలో మధ్యప్రదేశ్, ఛత్తీస్గఢ్, జమ్ము& కాశ్మీర్లో ప్రముఖ బాధ్యతలను నిర్వహించడమే కాక ప్రపంచ బ్యాంకులో కూడా పని చేశారు. ఆయన వాణిజ్య & పరిశ్రమల మంత్రిత్వ శాఖ కార్యదర్శిగా, జమ్ము & కాశ్మీర్ ప్రధాన కార్యదర్శిగా, ఛత్తీస్గఢ్ ల ప్రధాన కార్యదర్శిగాను, ప్రధానమంత్రి కార్యాలయంలో బాధ్యతలను నిర్వహించారు.
భారత ప్రభుత్వ పబ్లిక్ పాలసీ థింక్ ట్యాంక్ ఇన్ఛార్జిగా బాధ్యతలు స్వీకరించిన సందర్భంగా మాట్లాడుతూ, గౌరవనీయ ప్రధానమంత్రి నాపై ఉంచి విశ్వాసం, బాధ్యతలను వినయపూర్వకంగా స్వీకరిస్తున్నాను, ఆయన అంచనాలకు తగ్గట్టుగా ఎదిగేందుకు నా వంతు ప్రయత్నాలు చేస్తానని, శ్రీ సుబ్రహ్మణ్యం అన్నారు.
జల శక్తి మంత్రిత్వ శాఖ
భారత్-బంగ్లాదేశ్ జల వనరుల కార్యదర్శుల స్థాయి సమావేశం
జల వనరులకు సంబంధించిన సమస్త అంశాల్లో సహకారం పెంపునకు రెండు వర్గాల అంగీకారం
ఉమ్మడి నదుల కమిషన్ విధానం కింద, భారత్-బంగ్లాదేశ్ జల వనరుల కార్యదర్శుల స్థాయి సమావేశం ఈనెల 16న దిల్లీలో జరిగింది. భారత్ తరపున, జల వనరుల విభాగం కార్యదర్శి శ్రీ పంకజ్ కుమార్ నేతృత్వంలోని అధికార బృందం చర్చల్లో పాల్గొనగా, బంగ్లాదేశ్ తరపున, ఆ దేశ జల వనరుల శాఖ సీనియర్ కార్యదర్శి శ్రీ కబీర్ బిన్ అన్వర్ ఆధ్వర్యంలోని బృందం పాల్గొంది.
రెండు దేశాల్లోని ప్రజల జీవనోపాధిని ప్రత్యక్షంగా ప్రభావితం చేసే 54 ఉమ్మడి నదులు భారత్, బంగ్లాదేశ్లో ఉన్నాయని గుర్తు చేసుకున్న అధికార బృందాలు, ఈ అంశంలో ఇరు దేశాల మధ్య ప్రస్తుతం ఉన్న సహకారాన్ని ప్రశంసించాయి.
నదీ జలాల పంపకం, కాలుష్య నియంత్రణ, తీరాల సంరక్షణ, వరద నిర్వహణ, పరివాహక ప్రాంతాల నిర్వహణ సహా జల వనరులకు సంబంధించిన సమస్త అంశాల్లో సహకారం పెంపునకు రెండు దేశాలు అంగీకరించాయి. సంయుక్త సాంకేతిక కార్యనిర్వాహక బృందం ఈ అంశంలో సాయం చేస్తుంది.
ప్రాధాన్యత గల ఈ చర్చలు స్నేహపూర్వక వాతావరణంలో జరిగాయి. జేఆర్సీ విధానం కింద, ఇరు వర్గాలకు అనుకూల తేదీల్లో తదుపరి సమావేశాన్ని ఢాకాలో నిర్వహించడానికి రెండు పక్షాలు అంగీకరించాయి.
ప్రధాన మంత్రి కార్యాలయం
ఐసీసీ టి20 మ్యాచ్లో విజయంపై భారత క్రికెట్ జట్టుకు ప్రధాని అభినందన
అకుంఠిత దీక్షతో ఆడిన విరాట్ కోహ్లీకి ప్రశంసలు
ఐసీసీ టి20 ప్రపంచకప్ మ్యాచ్లో పాకిస్థాన్ జట్టుపై విజయం సాధించిన భారత జట్టును ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ఒక ట్వీట్ ద్వారా పంపిన సందేశంలో:
“భారత జట్టు పట్టుదలతో పోరాడి విజయం సాధించింది! ఇవాళ అత్యుత్తమ ప్రతిభను ప్రదర్శించడంపై అభినందనలు తెలుపుతున్నాను. ముఖ్యంగా అద్భుత ఇన్నింగ్స్తో ఆకట్టుకున్న @imVkohliకి ప్రత్యేక ప్రశంసలు. అకుంఠిత దీక్షతో తిరుగులేని రీతిలో జట్టును విజయం వైపు నడిపించడం అద్భుతం. ఇకపై ఆడబోయే మ్యాచ్లలోనూ విజయం సాధించాలని శుభాకాంక్షలు తెలియజేస్తున్నాను” అని ప్రధాని పేర్కొన్నారు.
(
ఉప రాష్ట్రపతి సచివాలయం
ప్రధానమంత్రి జాతీయ సహాయ నిధికి ఒక నెల జీతాన్ని విరాళంగా ఇచ్చిన ఉపరాష్ట్రపతి
ఉపరాష్ట్రపతి, రాజ్యసభ ఛైర్మన్ శ్రీ ఎం.వెంకయ్యనాయుడు, దేశంలో కోవిడ్ -19 మహమ్మారిని ఎదుర్కొనేందుకు ప్రభుత్వం చేపడుతున్న చర్యలను బలోపేతం చేసేందుకు ప్రధానమంత్రి జాతీయ సహాయనిధి కు ఈరోజు తమ ఒక నెల వేతనానికి సమానమైన మొత్తాన్ని అందజేశారు.
(ఈ మేరకు ప్రధానమంత్రి కి లేఖ రాస్తూ ఆయన, కోవిడ్ -19 విపత్తు ఎంతో తీవ్రమైనదని, ప్రపంచవ్యాప్తంగా దీనివల్ల ఎంతోమంది ప్రాణాలు కోల్పోయారన్నారు.
ప్రధానమంత్రి శ్రీ నరేంద్రమోదీ నాయకత్వంలో భారతదేశం ఎప్పటికప్పుడు కరోనా మహమ్మారిని ఎదుర్కొనేందుకు సకాలంలో సత్వర చర్యలు తీసుకుంటున్నదన్నారు.కరోనాపై పోరుకు ఇది తన స్వల్ప కంట్రిబ్యూషన్గా ఆయన పేర్కొన్నారు.